Innspill til åpning for fiske med oter i sjø også i tiden utenom 1.okt – 28. febr.

Fiske med oter er pr. i dag bare lovlig i sjø i tiden 1.okt – 28. februar, og da med vanlig oter med inntil 8 fluer. Fiske med oter andre tider på året, ble for en del år siden stengt. I utgangspunktet for en prøveperiode på 5 år. Denne perioden ble, etter det jeg har forstått forlenget, for så å føre til et fast forbud utenom ovennevnte fisketid. Begrunnelsen for prøvestengingen var etter det jeg forstår, en bekymringsmelding for at noen drev med «rovfiske», dvs. brukte opptil flere oterfjøler pr. båt. Det var i hvertfall det svaret jeg fikk da jeg henvendte meg til Direktoratet for å få svar på dette.

Jeg har aldri fått helt ro for dette, og synes et forbud var for strengt, fremfor å prøve å regulere fisket.

***Dette innspillet gjelder:***

* ***Fiske med oter også utenom ovennevnte fisketider***
* ***Fiske med oter med max. 2 fluer.***
* ***At oter med max. 2 fluer sidestilles med annen fiskeredskap, som nevnt i***

 FISKEREGLAR

 LAKS OG SJØAUREFISKE I SJØ - STANG OG HANDSNØRE

Jeg vet at det var mange som var skuffet over denne nye regelen, men forstår også at oter er et effektivt fiskeredskap, som brukt på «feil måte» i noen tilfeller kan føre til at mye fisk blir tatt opp, og at dette kanskje ikke er bra i spesielle områder.

Jeg vil med denne henvendelsen be om at lovligheten av oterfiske blir tatt opp til ny vurdering, om enn i en annen form enn tildligere.

På fylkesmannen i Hordaland sine sider står det følgende:

«FISKEREGLAR

LAKS OG SJØAUREFISKE I SJØ - STANG OG HANDSNØRE»

*Ved fiske frå land er det tillatt å nytte ei stang eller eitt handsnøre pr. person. Det er tillatt med inntil 2 agn pr. stang eller handsnøre. Ved fiske frå båt er det tillatt å bruke 2 reiskap (stang eller handsnøre) pr. båt, men berre eitt agn pr. reiskap.*

Dagens lovverk mht oter:

<https://lovdata.no/dokument/SF/forskrift/2012-05-10-431>.

«§ 3.*Oter*

Oter består av et snøre som er utstyrt med flere oppheng. Under fisket holdes snøret utspent ved hjelp av en oterfjøl. Det er tillatt med inntil 8 oppheng. Det er kun tillatt med en flue pr. oppheng. Bruk av søkke er forbudt.»

En oter har 8 fluer, og er vel av den grunn effektiv å fiske med.

Hva med å tillate oterfiske basert på ovennevte regelverk, og da bare tillate f. eks 2 fluer pr. oter, og bare en oter pr båt, eller to otre pr. båt med en flue pr. oter.

Da regulerer man ikke oteren i seg selv som ulovlig, men regulerer heller bruken, og likevel holder en seg innenfor regelverket med 2 agn pr. båt.

Det har de siste åra og dukket opp nye redskaper som fisker på samme måte som en tradisjonell oter, men hvor redskapen er festet til en fiskestang og en bruker max. 2 fluer. Dette er jo et spennende suppliment til tradisjonellt oterfiske. Hvilket regelverk vil dette gå inn under?

Oterfiske er en fiskemåte som er både spennende og gøyal, og som undertegnede er vokst opp med, og som har gitt mang en hyggelig rotur i tidlige nattetimer.

Jeg unner derfor kommende generasjoner også å få oppleve denne form for fiske i sjø.

Om dere kan ta dette innspillet i betraktning neste gang fiskeregler er oppe til vurdering, er jeg sikker på at mange ville vært glade for en ny regeltilpassing for oter, som samsvarer mer med dagens eksisterende regelverk med to agn.

Mvh

Rune Rønhovde

90661489

rune-58@online.no